laion/Wikipedia-Exotic huggingface dataset:
מגלן אדום-ציצה

מגלן אדום-ציצה או איביס אדום-ציצה (שם מדעי: Pseudibis papillosa) הוא מין של עוף מים ממשפחת הכפניים, החי לאורך תת-היבשת ההודית, לעיתים קרובות גם במרחק מהמים. הוא משויך לסוג מגלן אסייתי לצד המין הנדיר מגלן לבן-כתף, שבעבר נחשב לתת-מין שלו. בנוסף הוא מבלבל לעיתים עם מגלן חום. המגלן אדום הציצה בעל תפוצה רחבה ואינו בסכנה. מגלן זה מגיע לאורך ממוצע של 60–68 ס"מ עם מוטת כנפיים של 90–115 ס"מ בממוצע. לרוב שני הזוויגים נראים דומים, אף שהזכרים גדולים מעט יותר. נוצות המגלן שחורות-חומות לאורך הגוף, כשגווני הכנפיים והזנב בעלי גוון מתכתי כחול-ירוק, כשהחלק העליון של הכנפיים לבן. הראש חשוף מנוצות וכהה אך בעל עורך וכיפה אדומים וכן רגליים אדומות. העיניים צהובות והמקור ארוך וצבעו אפור-כהה. המגלנים לרוב שתקנים אך הם צורחים בעונת הרבייה בקולות רמים, בעיקר בשעות הזריחה והשקיעה. מגלן זה מצוי לאורך ביצות, אדמות מרעה, בריכות וגדות יערות לאורך תת-היבשת ההודית, בהם הוא מחפש מזון בקבוצות קטנות. המגלן מתרחק מאזורי יערות, חופי ימים ומדבריות ולרוב מצוי באזורים נמוכים. המגלן הוא אוכל כל הניזון בין העשבים והצמחייה מנבלות, חרקים, צפרדעים ובעלי חיים קטנים אחרים וגם מדגנים וזרעים שונים. לעיתים הוא מחפש מזון עם מגלנים אחרים או עם אנפתיים. הוא גם יחכה סביב לשריפות כדי ללקט חרקים נמלטים. מין זה מקנן בקבוצות קטנות המקננות על העצים. הנקבה מטילה 2 עד 4 ביצים בקן מענפים וזלזלים. מדיה וקבצים בנושא מגלן אדום-ציצה בוויקישיתוף מגלן אדום-ציצה, באתר ITIS (באנגלית) מגלן אדום-ציצה, באתר NCBI (באנגלית) מגלן אדום-ציצה, באתר Animal Diversity Web (באנגלית) מגלן אדום-ציצה, באתר האנציקלופדיה של החיים (באנגלית) מגלן אדום-ציצה, באתר GBIF (באנגלית) מגלן אדום-ציצה באתר הרשימה האדומה של IUCN
מגלן לבן-כתף

מגלן לבן-כתף (שם מדעי: Pseudibis davisoni) הוא מין של עוף מים ממשפחת הכפניים המצוי רק במספר אזורים בדרום-מזרח אסיה והוא מצוי בסכנת הכחדה חמורה, כשהוא נחשב לאחד מהעופות המאוימים בבית גידולו. בעבר נחשב לתת-מין של מגלן אדום-ציצה, קרובו לסוג מגלן אסייתי. הוא נקרא בידי החוקר היהודי הסקוטי אלן אוקטביאן יום ב-1875 להוקרה לחוקר ויליאם רוקסטון דווידסון (אנ'). מגלן זה מגיע לאורך 75 עד 85 ס"מ, כשהזכרים גדולים יותר מאשר הנקבות ובעלי מקור מעט ארוך יותר. המגלן בעל נוצות חומות-כהות עם זנב כחול-שחור וראש חשוף מנוצות כהה ובעל אזורים כחולים או לבנים והכיפה, אחורי הראש והעורף בעלי "צווארון" שחור-לבן ולעיתים כחול כהה. המקור אפור ומעוקל מטה והרגליים ורודות. במראהו הוא מזכיר את המגלן אדום-הציצה אך מעט גדול וכבד יותר ובעל צוואר ורגליים ארוכים יותר. בנוסך הזנב נוטה כלפי מטה מעט ולא ישר לאורך הגוף. בעבר מגלן זה נמצא במיאנמר, תאילנד, מלזיה, קמבודיה, לאוס, וייטנאם וביונאן שבסין. עם זאת כיום המין נכחד ממרבית האזורים בהם חי ונראה רק בדרום-מזרח קמבודיה, דרום וייטנאם ולאוס ובקלימנטן. לרוב הוא מצוי בביצות ושפכי נהרות ובשדות לחים. המין מחפש מזון בביצות בעזרת חיטוט בקרקע עם מקורו, ולעיתים משתף פעולה עם חיות גדולות כמו תאו מים, קרנפים או פיל אסייתי אף שהוא מצליח לפעול גם לצד פרות וחזירי בר באותו אופן. המגלן מצוי בסכנת הכחדה, בעיקר עקב אובדן בית הגידול לטובת חקלאות תעשייתית, ניקוז מקווי מים ובריכות לטובת חקלאות וכן אובדן קנים וצעירים לטובת ציידים אנושיים, טורפים כמו עורביים וסמוריים ופגעי מזג אוויר קשה או שריפות. מין זה מצוי כיום בסכנת הכחדה גדולה והאוכלוסיות ששרדו מקוטעות אחת מהשנייה. מדיה וקבצים בנושא מגלן לבן-כתף בוויקישיתוף מגלן לבן-כתף, באתר ITIS (באנגלית) מגלן לבן-כתף, באתר Animal Diversity Web (באנגלית) מגלן לבן-כתף, בבסיס הנתונים ARKive (באנגלית) מגלן לבן-כתף, באתר GBIF (באנגלית) מגלן לבן-כתף באתר הרשימה האדומה של IUCN
מגלן קדוש מדגסקרי

מגלן קדוש מדגסקרי (שם מדעי: Threskiornis bernieri) הוא מין של עוף מים מתת-משפחת המגלנים האנדמי לאי מדגסקר וכן באלדברה (חלק מאיי סיישל) שבהאוקיינוס ההודי והוא מצוי בסכנת הכחדה בטבע. בעבר מין זה נחשב לתת-מין של מגלן קדוש אפריקאי. מגלן זה גדול יחסית (אם כי יותר קטן מקרובו החי באפריקה) ומגיע לגובה 65–89 ס"מ, ובעל מוטת כנפיים של 112–124 ס"מ, כשהזכרים מעט יותר גדולים מהנקבות אך דומים במראה. נוצות הגוף לרוב לבנות למעט בחלק התחתון של הכנפיים, הצוואר והראש וחלק מנוצות הגב בעלות גוונים כחולים או ירוקים. הרגליים והמקור ארוכים ואפורים-חיוורים. מין זה נפוץ לחופי מדגסקר ואלדברה במספר איים, גדות נהר, ביצות מלוחות, חופים חוליים ובין ענפי מנגרובים והוא חי בבדידות כשלעיתים נראים עד 3 פרטים ניזונים יחד. המגלן הוא אוכל כל המחפש ירקות, נבלות, חרקים, סרטנים, דגים, צפרדעים וזוחלים ועופות קטנים על הקרקע. המגלן מקנן במהלך העונה הרטובה של נובמבר ודצמבר ומקנן על העצים, בהם הנקבה מטילה שתי ביצים לבנות. לעיתים המגלנים מקננים עם מגלנים אחרים ועם אנפות כמו אנפית הבקר, כשהקן נמצא בקרבת המים. מדיה וקבצים בנושא מגלן קדוש מדגסקרי בוויקישיתוף מגלן קדוש מדגסקרי, באתר ITIS (באנגלית) מגלן קדוש מדגסקרי, בבסיס הנתונים ARKive (באנגלית) מגלן קדוש מדגסקרי, באתר האנציקלופדיה של החיים (באנגלית) מגלן קדוש מדגסקרי, באתר GBIF (באנגלית) מגלן קדוש מדגסקרי באתר הרשימה האדומה של IUCN
הפרופסור המטורף (סרט, 1963)

הפרופסור המטורף (באנגלית: The Nutty Professor) הוא סרט קומדיה ומדע בדיוני אמריקאי משנת 1963, בכיכובו ובבימויו של ג'רי לואיס. התסריט, שנכתב על ידי לואיס וביל ריצ'מונד, נכתב בהשראת הרומן "המקרה המוזר של ד"ר ג'קיל ומר הייד" של רוברט לואיס סטיבנסון, בו אדם ממציא שיקוי הגורם לשינוי באישיותו ובמראהו וביחס של הסובבים אותו. על עיקרון זה הופק גם הסרט "הפרופסור המטורף" משנת 1996 בכיכובו של אדי מרפי וסרט אנימציה משנת 2008. בסרט זה, פרופסור מכוער ומפוזר, קצר ראייה עם דיבור ילדותי, הופך לאחר שתיית התרופה לגבר נאה ושרמנטי, עם ביטחון עצמי רב שנשים נמשכות אליו. הסרט נחשב על ידי מבקרי הקולנוע כטוב ביותר של ג'רי לואיס. ב-2000 נבחר הסרט על ידי מכון הסרטים האמריקאי במקום ה-99 ברשימת 100 הסרטים המצחיקים ביותר. ב-2004 נבחר הסרט לשימור בארכיון הסרטים הלאומי של ארצות הברית של ספריית הקונגרס על "היותו בעל ערך תרבותי, היסטורי או אסתטי". פרופסר ג'וליוס קלפ (ג'רי לואיס) הוא מרצה לכימיה באוניברסיטה. יש לו מראה של חנון, מוזנח, קצר ראייה שנתקל כל פעם ונופל, שיניים בולטות וקול ילדותי. חלק מהניסויים שלו נגמרים בהתפוצצויות ונזק. ראש הפקולטה ד"ר וורפילד (דל מור) מזהיר אותו כל פעם כי יפטר אותו. ג'וליוס נמשך לסטודנטית היפה סטלה (סטלה סטיבנס) אך יודע שאין לו סיכוי. הוא הולך למכון כושר אך אינו מצליח לבצע את התרגילים. הוא מיואש, הולך לספריית הפקולטה, יוצא עם עשרות ספרים ומנסה לרקוח שיקוי קסם שישנה את תדמיתו הגרועה ויעצים אותה. לאחר עבודה ממושכת בסיוע הציפור שלו ג'ניפר, הוא מצליח לייצר את השיקוי וכשהוא שותה אותו הוא הופך לגבר שרמנטי ונאה בשם "באדי לאב". בצורה הזאת הוא מגיע למועדון הסטודנטים כשסיגריה בפיו, מעליב את המלצר, מראה את יכולו בשירה ובנגינה וברגע זה נמשכת אליו סטלה. הם יוצאים לבילוי בלילה אך פעילות השיקוי נפסקת ובטרם יהפוך שוב לפרופ' קלפ, הוא נעלם. עומד להיערך נשף לפקולטה והסטודנטים ובראשם סטלה, מציעים ש"באדי לאב" יופיע בתוכנית האמנותית. הציפור שלו כרסמה את הנוסחה, ולכן הוא מתקשר להוריו-אליהם שלח עותק של הפנקס למשמרת-והם מקריאים לו את ההוראות. בלחץ הזמן הוא מצליח לייצר רק כמות קטנה. בנשף הוא מופיע בהצלחה אולם כעבור זמן קצר השיקוי מפסיק לפעול והוא חוזר להיות פרופסור קלפ. הוא מבקש סליחה מכולם וסטלה מבינה לראשונה ש"באדי לאב" הוא למעשה הפרופור קלפ. היא מעדיפה את הפרופסור הצנוע והאדיב על פני באדי לאב השחצן והמתנשא והם מחליטים להינשא. תקופה לאחר מכן מגיעים הוריו של ג'וליוס לאוניברסיטה ונוכח השינוי שחל באישיותם לאחר שצרכו את השיקוי, הם מוכרים את השיקוי לסטודנטים. מדיה וקבצים בנושא הפרופסור המטורף בוויקישיתוף "הפרופסור המטורף", במסד הנתונים הקולנועיים IMDb (באנגלית) "הפרופסור המטורף", באתר נטפליקס "הפרופסור המטורף", באתר AllMovie (באנגלית) "הפרופסור המטורף", באתר Rotten Tomatoes (באנגלית) "הפרופסור המטורף", באתר אידיבי "הפרופסור המטורף", במסד הנתונים הקולנועיים KinoPoisk (ברוסית) הפרופסור המטורף, באתר אנציקלופדיה בריטניקה (באנגלית) הפרופסור המטורף 1963, באתר TCM קדימון לפרופסור המטורף 1963, באתר יוטיוב פרופסור קלפ ננזף לאחר הפיצוץ במעבדה, באתר יוטיוב ג'רי לואיס וסטלה סטיבנס על הפרופר המטורף 1963, באתר יוטיוב
סטיבן קרוגר

סטיבן קרוגר (באנגלית: Steven Krueger; נולד ב-25 במאי 1989) הוא שחקן אמריקאי . קרוגר נולד באפלטון, ויסקונסין וגדל בסרסוטה, פלורידה. הופעת הבכורה שלו כשחקן הייתה זמן קצר לאחר שעבר ללוס אנג'לס בסוף 2009 בפרק של סדרת הטלוויזיה "90210". במהלך השנים הבאות הוא התארח ושיחק בתפקידים חוזרים במספר סדרות טלוויזיה בהן, "הורים במשרה מלאה" "שני גברים וחצי". בשנת 2013, לוהק קרוגר לתפקיד חוזר בסדרת הטלוויזיה "המקוריים", ספין-אוף של לסדרת הטלוויזיה "יומני הערפד". דמותו, ג'וש, הייתה הדמות הלהט"בית הראשונה שהוצגה בסדרה ובמקור הייתה אמורה להופיע בשלושה פרקים עם זאת, ג'וש הפך במהירות לחביב המעריצים ובסוף 2013, קרוגר נבחר לאחד מ-"גנבי הסצנה המובילים של השנה" של ערוץ E! חדשות. הוא הוחתם בהמשך לתפקיד חוזר בסדרה ושיחק בה מהסדרה עד עונתה האחרונה ב-2018. בנובמבר 2019 פורסם כי קרוגר לוהק לתפקיד ראשי בסדרת הטלוויזיה "הצהובות", בבימויה של קארין קוסמה. קרוגר מגלם את בן סקוט, עוזר המאמן של נבחרת הבנות בכדורגל של התיכון שנתקעת בהרים לאחר ששרדה מהתרסקות מטוס לפני 25 שנה. הסדרה שודרה לראשונה בנובמבר 2021. באותה שנה שיחק קרוגר בתפקיד חוזר בעונה השלישית של "רוזוול, ניו מקסיקו". בדצמבר 2023 פורסם כי הוא נמצא בזוגיות עם השחקנית קנדיס אקולה. מדיה וקבצים בנושא סטיבן קרוגר בוויקישיתוף סטיבן קרוגר, במסד הנתונים הקולנועיים IMDb (באנגלית) סטיבן קרוגר, באתר AllMovie (באנגלית) סטיבן קרוגר, במסד הנתונים הקולנועיים KinoPoisk (ברוסית) Remling, Amanda (2013-07-28). "'The Originals' Spoilers: 'Vampire Diaries' Spin-Off Adding Gay Character In Recurring Role". International Business Times. נבדק ב-2020-03-26. "Exclusive: The Originals Casts Pretty Little Liars Actor | TV Guide". TVGuide.com (באנגלית). 2013-07-29. נבדק ב-2020-03-25. "Steven Krueger as Josh, The Originals from Best of 2013: TV's Top Scene Stealers". E! Online (באנגלית אמריקאית). נבדק ב-2020-03-25. Hipes, Patrick (2017-07-18). "'The Originals': Steven Krueger Upped To Regular For Season 5". Deadline (באנגלית). נבדק ב-2020-03-25. "The Originals" Steve Krueger stops by to talk Finale Details (באנגלית), נבדק ב-2020-03-26 Petski, Denise (2019-11-19). "Juliette Lewis & Christina Ricci Among Eight Cast In Showtime Drama Pilot 'Yellowjackets'". Deadline (באנגלית). נבדק ב-2020-03-25.
וורן קול

וורן דייוויד בלוז'ו ג'וניור (באנגלית: Warren David Blosjo Jr. נולד ב-23 בספטמבר 1977) הידוע באופן מקצועי בשם וורן קול, הוא שחקן קולנוע וטלוויזיה אמריקאי. וורן קול נולד בסן אנטוניו, טקסס ובילה חלק ניכר מראשית חייו באזור וושינגטון הבירה. הוא למד משחק באוניברסיטת בוסטון במסצ'וסטס, שם החל את הקריירה שלו בהצגות תיאטרון מקומיות. קול עשה את הופעת הבכורה שלו בסרט העלילתי "בובי לונג" לצד ג'ון טרבולטה, סקרלט ג'והנסון, וגבריאל מאכט. בשנת 2012 שיחק לצד רבקה דה מורניי וג'יימי קינג במותחן העצמאי "יום האם הארור". באותה שנה הופיע בשובר הקופות "הנוקמים". הוא שיחק בתפקידים חוזרים ותפקידי אורח בסדרות הטלוויזיה רבות בהן, "Rizzoli &; Isles" והמעקב. לפני תפקידו בסדרת הטלוויזיה קצרת הימים "Common Law", הוא שיחק בתפקידים חוזרים בסדרות פוקס "קוד שיקגו", 24, ו-"מנטל". הוא שיחק בתפקיד משנה במיני-סדרת של ערוץ TNT, "Into the West", בהפקת סטיבן ספילברג ודרימוורקס. בשנת 2016, קול החל לשחק בתפקיד משנה בתור הסוכן המיוחד של ה-FBI רוברט סטאל בסדרת הטלוויזיה "גוונים של כחול" לצד ג'ניפר לופז וריי ליוטה. קול גילם את רייף אדלר, האנטגוניסט הראשי של משחק הווידאו משנת 2016 "Uncharted 4: A Thief's End". בשנת 2021 החל לשחק בתפקיד ראשי בסדרת הטלוויזיה הצהובות. באותה שנה שיחק בתפקיד חוזר בסדרת הטלוויזיה למה נשים רוצחות. מדיה וקבצים בנושא וורן קול בוויקישיתוף וורן קול, ברשת החברתית אקס (טוויטר) וורן קול, במסד הנתונים הקולנועיים IMDb (באנגלית) וורן קול, באתר AllMovie (באנגלית) "Warren Kole Bio". נבדק ב-2012-06-17. Perri Nemiroff, Yellowjackets: Melanie Lynskey Discusses If Shauna Really Loved Jeff, Collider, ‏1 בינואר 2022
מיירה (וירג'יניה המערבית)

מיירה (באנגלית: Myra) היא שטח גלילי בנפת לינקולן, וירג'יניה המערבית, ארצות הברית. העיירה שוכנת לאורך גדת הנהר מאד, 6.4 ק"מ דרומית להמלין. סניף הדואר בעיירה פעל מ-7 בספטמבר 1883 ועד שנסגר ב-19 במרץ 2011. הקהילה נוסדה במקביל להקמת סניף הדואר. צ'אק ייגר, טייס ניסוי מדיה וקבצים בנושא מיירה בוויקישיתוף Post Offices by ZIP Code, United States Postal Service Kenny, Hamill, West Virginia Place Names: Their Origin and Meaning, Including the Nomenclature of the Streams and Mountains, The Place Name Press, 1945 Chuck Yeager, Biography.com, ‏31 במאי 2016
Golden Entertainment

גולדן אנטרטיינמנט (באנגלית: Golden Entertainment) היא חברה אמריקאית המחזיקה ומפעילה טברנות ובתי קזינו ברחבי העולם. נכון לשנת 2021 מעסיקה החברה כ-7,200 עובדים, מחזיקה בכ-11,300 מכונות ארקייד וכ-650 בתי קזינו. מטה החברה הראשי נמצא בעיר נבדה, ארצות הברית. החברה הוקמה בשנת 2001 תחת השם גולדן גיימינג (Golden Gaming) על ידי בלייק סרטיני (Blake Sartini). בשנת 2002, הקימה את רשת הטברנות Golden Tavern Group. בשנת 2004, רכשה החברה שלשה בתי קזינו בעיר בלאק הוק קולורדו. בשנת 2006, רכשה את בית המלון והקזינו Pahrump Nugget Hotel & Gambling Hall ושנה לאחר מכן שיפצה אותו בסכום של כ-11 מיליון דולר. בשנת 2007, שכרה את הקזינו של מלון Morgans Hotel Group תמורת כ-20 מיליון דולר לשנה. בשנת 2012, רכשה את בתי קזינו Terrible's Town ו-Terrible's Lakeside Casino תמורת כ-76 מיליון דולר. בחודש ינואר 2015, מוזגה גולדן גיימינג עם חברת לייקס אנטרטיינמנט (Lakes Entertainment) ומותגה מחדש תחת השם Golden Entertainment. בחודש אוקטובר 2017, רכשה את חברת American Casino & Entertainment Properties תמורת כ-850 מיליון דולר. הרכישה כללה בין היתר את המלון "סטרטוספר לאס וגאס". בחודש ינואר 2019, רכשה את בתי הקזינו Colorado Belle ו-Edgewater תמורת כ-190 מיליון דולר. אתר האינטרנט הרשמי של Golden Entertainment David Strow, Former Station exec buying PT's Pubs chain - Las Vegas Sun Newspaper, lasvegassun.com, ‏2002-02-27 (באנגלית) Black Hawk casinos sold, www.bizjournals.com Pahrump Nugget will be expanded, Las Vegas Review-Journal, ‏2008-06-27 (באנגלית אמריקאית) Golden Gaming to end deal to manage casino, www.casinocitytimes.com Golden Gaming now Nevada’s large slot-route operator, Las Vegas Review-Journal, ‏2012-03-04 (באנגלית אמריקאית) Golden Entertainment finalizes $341 million gaming industry merger, Las Vegas Review-Journal, ‏2015-08-03 (באנגלית אמריקאית) Golden Entertainment to invest $140M in Stratosphere, Las Vegas Review-Journal, ‏2018-03-15 (באנגלית אמריקאית) Golden Entertainment closer to operating 2 Laughlin casinos, Las Vegas Review-Journal, ‏2018-12-05 (באנגלית אמריקאית)
מגלן זיתי

מגלן זיתי (שם מדעי: Bostrychia olivacea) הוא מין של עוף מתת-משפחת המגלנים החי לאורך מרכז אפריקה באזורים הטרופיים, לרוב ביערות גשם. מין זה שייך לסוג מגלן אתיופי והוא קרובו של מגלן הסוואנה. זהו מגלן קטן יחסית המגיע לאורך 65 עד 75 ס"מ, בעל מוטת כנפיים של 309–372 מ"מ, כשמספר תת-מינים קטנים יותר מאחרים. המגלן בעל נוצות חומות עם גוני ירוק וברונזה לכנפיו (מזכירים מעט את גוני טווס קונגו). הראש והצוואר חומים בהירים עם עיניים שחורות וכתם לבן מתחתם. המקור קצר ואפור ומעל הראש ציצה זקורה חומה המשתרעת עד העורף, ועוזרת להבדיל בין המין לקרוביו. מין זה מעופף בתעופות קצרות וחזקות, דומות לתעופה של אנפת לילה. מגלן זה שוכן במערב ומרכז אפריקה בחוף השנהב, סיירה לאון, קמרון, ליבריה, גבון, הרפובליקה הדמוקרטית של קונגו, ניגריה, גאנה, קניה וטנזניה וכן באיי סאו טומה ופרינסיפה, אך האוכלוסיות שלו לא רצופות. הוא מצוי לרוב סמוך למקווי מים כמו נהרות וביצות ביערות גשם שפלה וביערות הרריים וכן בהרים גבוהים עד רום 12,000 מטרים מפני הים, כמו בקילימנג'רו, הר אלגון או הר קניה. לרוב המגלן אינו נודד, למעט במספר אזורים יבשים בליבריה. מצב שימור של המגלן בטבע הוא "ללא חשש", אף שהאוכלוסייה קטועה ועלולה להיפגע מכריתת יערות לאורך בית גידולו. במין זה 4 תת-מינים: B. o. olivacea B. o. rothschildi B. o. cupreipennis B. o. akeleyorum בעבר גם המין מגלן זיתי גמד, האנדמי לסאו טומה שויך למין זה ואף המין (שכיום בסוג נפרד) מגלן מדגסקרי. מדיה וקבצים בנושא מגלן זיתי בוויקישיתוף מגלן זיתי, באתר ITIS (באנגלית) מגלן זיתי, באתר Animal Diversity Web (באנגלית) מגלן זיתי, באתר האנציקלופדיה של החיים (באנגלית) מגלן זיתי, באתר GBIF (באנגלית) מגלן זיתי באתר הרשימה האדומה של IUCN
מגלן זיתי גמד

מגלן זיתי גמד (שם מדעי: Bostrychia bocagei) הוא מין של עוף מתת-משפחת המגלנים ומהסוג מגלן אתיופי, המצוי אך ורק באיי סאו טומה - חלק ממדינת סאו טומה ופרינסיפה שלחופי מערב אפריקה. עוף זה מצוי בסכנת הכחדה חמורה עקב פגיעה בבית גידולו ומיעוט האוכלוסייה שלו. בעבר נחשב לתת-מין של מגלן זיתי אך הופרד לאחר הבדלים גנטיים והגודל הקטן יותר שלו, הנובע כנראה מגמדיות איים. אורכו של המגלן 60 עד 65 ס"מ, כאשר הזכרים גדולים מעט מהנקבות. צבעו זית-ירוק והוא בעל כסות שחורה לאורך הפנים שסביב העיניים ותחילת המקור האפור והכפוף. המגלן בעל רגליים קצרות יחסית ואדומות. פנים הכנפיים בצבעי ברונזה. המגלן מצוי רק במספר ביצות ויערות בעלי סבך דליל, בגובה 450 מטרים או פחות. לרוב הוא מצוי על הקרקע הרמוסה, לעיתים בידי חזירי בר או במים ובבוץ, ם הוא מחטט עם מקורו בחיפוש מזון. המגלן הוא אוכל כל הניזון מהחי ומהצומח. המגלן מצוי בסכנה חמורה בטבע עקב פלישה של מינים פולשים הטורפים את המגלן, ביציו ואפרוחיו, בירוא יערות נרחב, סלילת כבישים ולעיתים גם ציד אנושי. זאת נוסף על העובדה שהאוכלוסייה קטנה ומבודדת על האי. המגלן נחשב למוגן במדינתו, אך היערות בהם חי אינם מוגנים כמותו. כיום נשארו רק 50 עד 249 פרטים של המגלן. מדיה וקבצים בנושא מגלן זיתי גמד בוויקישיתוף מגלן זיתי גמד, באתר ITIS (באנגלית) מגלן זיתי גמד, באתר Animal Diversity Web (באנגלית) מגלן זיתי גמד, באתר האנציקלופדיה של החיים (באנגלית) מגלן זיתי גמד, באתר GBIF (באנגלית) מגלן זיתי גמד באתר הרשימה האדומה של IUCN
אבו חסן אל-האשמי

אבו חסן אל-האשמי אל-קורשי (בערבית: أبو الحسن الهاشمي القرشي; נהרג ב-15 באוקטובר 2022) היה הח'ליפה השלישי של המדינה האסלאמית. אבו חסן נולד בשם נור כרים אל-מוטני, אחד מוותיקי הארגון עוד מימי מלחמת עיראק. בתפקידיו הבכירים הקודמים במדינה האסלאמית, אבו חסן היה האמיר של משרד החינוך והאמיר של משרד המשפטים והתלונות. על פי מקור אחר, שמו האמיתי הוא ג'ומא עוואד אל באדרי, והוא אחיו הבכור של הח'ליפה הראשון של הארגון, אבו בכר אל-בגדאדי. אבו חסן הוכרז כמנהיג החדש של הארגון בהודעת שמע שפורסמה ב-10 במרץ 2022 בכלי התקשורת הרשמיים של המדינה האסלאמית, כחודש לאחר מותם של הח'ליפה הקודם אבו אבראהים אל-האשמי והדובר אבו חמזה אל-קורשי בפשיטה של הקומנדו האמריקני בצפון סוריה. על פי דובר הארגון החדש, אבו עמר אל-מוהג'יר, אבו חסן סומן בצוואתו של אבו אברהים כיורשו בהנהגה, והוא נבחר מבין 5 מועמדים לאחר התייעצות מועצת השורא של הארגון. בדומה לקודמו בהנהגה - אבו אברהים, הכוניה של אבו חסן מצביעה על השתייכותו לענף "האשמים" (אנ') של שבט קורייש (שבטו של מוחמד), שהוא אחד מהקריטריונים הנדרשים אצל המדינה האסלאמית כדי להתמודד על תפקיד הח'ליפה ומנהיג הארגון. לאחר שכיהן תשעה חודשים בתפקיד, ב-30 בנובמבר 2022, הודיע דובר הארגון כי אבו חסן נהרג במהלך לחימה, מבלי לספק פרטים נוספים. למחליפו מונה אבו חוסיין אל-חוסייני. מדיה וקבצים בנושא אבו חסן אל-האשמי בוויקישיתוף חודש אחרי שפוצץ עצמו: דאעש אישר שמנהיג הארגון מת, והכריז על מנהיג חדש, באתר ynet, 10 במרץ 2022 סוכנות הידיעות, ‏דאעש הודיע: זה המנהיג החדש של הארגון, באתר מעריב אונליין, 10 במרץ 2022 נטע בר, דיווח: דאעש מינתה מנהיג חדש במקום זה שחוסל בסוריה, באתר ישראל היום, 10 במרץ 2022 صحيفة النبأ العدد 329 الخميس 7 شعبان 1443هـ ‏ أبو الحسن الهاشمي.. من هو زعيم داعش الجديد؟, חדשות אל-עין, 10 במרץ 2022 "EXCLUSIVE New Islamic State leader is brother of slain caliph Baghdadi - sources". Reuters. 11 במרץ 2022. נבדק ב-11 במרץ 2022. {{cite news}}: (עזרה)
בדיחה חוזרת

בדיחה חוזרת היא מכשיר ספרותי בדמות בדיחה משעשעת או רפרנס קומי המופיע שוב ושוב לאורך יצירת ספרות או צורת סיפור אחרת. אף על פי שהן דומות, אמרות כנף אינן נחשבות לבדיחות חוזרות. בדיחות חוזרות יכולות להתחיל עם ביטוי הומוריסטי לא מכוון שחוזר על עצמו עם שינויים קלים ככל שהבדיחה הופכת מוכרת וככל שהקהל מצפה להופעה חוזרת של הבדיחה. אמירה סתמית לא תהפוך לבדיחה חוזרת רק על ידי חזרה על עצמה. בדיחה חוזרת עשויה גם לשאוב את ההומור שלה מהגסות של המצב בו היא מתרחשת. בדיחות חוזרות נמצאות בעיקר בתוכניות טלוויזיה, אך מופיעות גם במקומות אחרים, כגון משחקי וידאו, סרטים, ספרים ורצועות קומיקס . בדיחה חוזרת יכולה להיות מילולית או ויזואלית ועשויה "להעביר ערכים חברתיים על ידי הדהוד של דוברים לוחמניים עם שלל איומים קריקטוריים". לדוגמה, דמות עשויה להציג לאחרים הצעה כל כך מגוחכת או שערורייתית שסביר להניח שהיא מלגלגת על עצמה עד לנקודה שבה לבקשה המקורית אין כמעט סיכוי להתממש בפועל והתוצאה היא אפקט הומוריסטי. גִימִיק בדיחה פנימית דמות חוזרת Brunvand, Jan Harold (1998). American Folklore : An Encyclopedia Garland Reference Library of the Humanities ; Vol. 1551. New York: Garland. pp. 719, 812. ISBN 978-0815333500. ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
משפט האל

משפט האל (לטינית: Ordeal אורדאל) הייתה שיטה קדומה להכרעה בשאלת אשמתו או חפותו של אדם. בשיטה זו מסתמכים על הופעת סימן כלשהו, מתוך הנחה שהאל יטה את הופעת הסימן, כך שזה יצביע על האשמים האמיתיים. המבחן היה כרוך לרוב בסיכון גופני, לעיתים עד כדי סכנת חיים (למשל, הטבעה במים כאשר אלו שיצופו - ייחשבו לחפים מפשע). קיימות מספר שיטות ל"משפט האל" שהיו נהוגות בתקופות שונות ובאזורים שונים, מהן: מבחן דו-קרב - התעמתות בדו-קרב, תוך פירוש ניצחון של אחד הצדדים בדו-קרב כסימן לתמיכת האלוהים בצד המנצח. מבחן הנהר - לפי חוקי חמורבי, בעלה של אישה הנאשמת בניאוף (האשמה שנתמכת בידי אחרים) יכול לדרוש את העמדתה ל"מבחן הנהר", בו הושלכה האישה אל נהר גועש שאם תצא ממנו בחיים - הרי שהיא נאמנה לבעלה. באופן דומה היה המנהג רווח בתרבויות המזרח הקדום (כמו בבל, אשור, שומר) והוא שימש למקרים נוספים בהם לא היו הוכחות ועדויות חד משמעיות להרשעת הנאשם. ה"נהר" היה באר העשויה מאספלט טבעי, שמשתמשי המבחן האמינו כי האל "אִיד" שוכן בו בחודשי הקיץ, ולתוכה הושלך הנבדק "אל האל". המים והאדים הרעילים, היה בהם די כדי להמית את הנבדקים. מי שמת, מותו היווה עדות לענישתו על ידי אל הנהר, ואילו אלו שאל הנהר "הקיא אותם מקרבו" (בדרך כלל כך היה גורל רוב הנבדקים)[דרושה הבהרה], נחשבו חפים מפשע, ומי שהאשים אותם נחשב כטופל עלילות שווא. השקיית סוטה - בדיקה המופיעה בתנ"ך, מדיני הסוטה: אישה שהתייחדה עם גבר זר למרות איסורו של בעלה, שותה את "מי המרים המאררים", ואם "צָבְתָה בִטְנָהּ וְנָפְלָה יְרֵכָהּ", סימן הוא לאשמתה וזנותה עם אותו הגבר הזר. פרופסור יעקב שלום ליכט מציין כי בדיקת הסוטה נבדלת ממרבית האורדאלים המוכרים, בכך שהחשודה נבדקת בדבר שאין טבעו להזיק: מים עם מעט עפר ודיו, וכדי שתוכח אשמתה נדרשת מעורבות אלוהית על טבעית. בִּשׁעָה - מבחן בדואי מסורתי, הנערך באמצעות ליקוק כלי מתכת מלובן: סימני כווייה על הלשון מעידים על דבר שקר בפי העומד למבחן. מבחן הבישעה עדיין מתקיים בימינו במצרים, בגבול סיני, ודורשיו מגיעים גם מן הארצות השכנות. מבחן הלחם והגבינה - באירופה של ימי הביניים, הטילו לעיתים על חשוד בגנבה ובשאר עבירות קלות בדיקה כזו: היה עליו לבלוע כמות מסוימת של לחם וגבינה שהוכנו במיוחד לשם כך, וההנחה הייתה שאם הוא אשם ייחנק. גם מבחן זה נבדל מן המבחנים האחרים בכך שהחשוד נבחן בדבר שאין טבעו להזיק. משפטי אל מסוגים אחרים בוצעו באמצעות מים רותחים או ברזל מלובן שפצעו את הבשר. אם הפצע נרפא כעבור כמה ימים סימן שהנאשם יצא זכאי. חוקרים משערים שהאמונה בכך שמבחן האל משקף את האמת יכולה הייתה להועיל לסדר החברתי, גם אם לאמונה זו אין בסיס, שכן האמונה עשויה להביא להודאה עוד בטרם עמד האדם במבחן. השימוש במבחני מים ואש במשפט האל נאסר ב-1215 על ידי אינוקנטיוס השלישי על פי החלטת ועידת לטראנו הרביעית והוחלף בשבועה (קוֹמפּוּרגַציה). מדיה וקבצים בנושא משפט האל בוויקישיתוף משפט האל, באתר אנציקלופדיה בריטניקה (באנגלית) יהונתן קלינגר, אני, מאשים, באתר nrg‏, 15 במרץ 2006. ספר במדבר, פרק ה'. יעקב שלום ליכט, בפירושו על התורה, ובמאמרו "בדיקת הסוטה כאורדל".
מגלן מדולדל

מגלן מדולדל (שם מדעי: Bostrychia carunculata) הוא מין של עוף מתת-משפחת המגלנים ומהסוג מגלן אתיופי האנדמי לרמה האתיופית שבאתיופיה ואריתריאה. מין זה בעל תפוצה רחבה ואיננו בסכנה. מגלן זה בינוני בגודלו ומגיע לאורך 65–75 ס"מ עם נוצות חומות-אפורות בעלי גוון ברונזה וכנפיים חומות ומעט ירוקות עם פס לבן בולט לאורכם. הזנב שחור וארוך והרגליים ארוכות. הראש והצוואר כהים וקצרים יחסית, העיניים אדומות, מותקפות בטבעת לבנה. המקור אפור כהה ודק יחסית ובתחתית המקור דלדל כהה משתלשל. אין הרבה הבדלים בין הזכרים לנקבות. עוף זה מצוי לאורך ערבות וביצות הרמה האתיופית בעיקר באדמות בור, שדות ומטעי זית או ערער בגובה 1,500 עד 4,100 מטרים מפני הים, אם כי הוא נצפה בעבר גם בחופי אריתריאה. המגלן מצוי גם בשדות מעובדים, כרים מוצפים, גדות נהר ובפארקים ואף במרכז של אדיס אבבה. זהו מין חברותי יחסית למגלנים המצוי לעיתים בלהקות של 30 עד 100 פרטים הנעים יחדיו, אם כי אוכלים ביחידות או בזוגות. לרוב הם מחפשים חרקים וטרף אחר בין הצמחים או בבוץ. המגלנים מתרבים לאורך צוקים או על עצים גבוהים ויוצאים מושבות רבייה. המגלנים מתרבים באזורים נמוכים יותר מגובה 3,000 מטרים ולרוב בקבוצות גדולות. באגם בדרום אתיופיה מגלנים התקבצו ב-500 זוגות רבייה הפעילות על העצים. הנקבה של המגלן מטילה 2 ביצים בקן. מדיה וקבצים בנושא מגלן מדולדל בוויקישיתוף מגלן מדולדל, באתר ITIS (באנגלית) מגלן מדולדל, באתר Animal Diversity Web (באנגלית) מגלן מדולדל, באתר האנציקלופדיה של החיים (באנגלית) מגלן מדולדל, באתר GBIF (באנגלית) מגלן מדולדל באתר הרשימה האדומה של IUCN